[{"text_idx": "#000002", "text": "Mae Ty\u0302 Newydd yn adeilad rhestredig Gradd II*, sydd a\u0302 rhan ohono\u2019n dyddio\u2019n o\u0302l i\u2019r bymthegfed ganrif. Fodd bynnag mae newidiadau yn y ty\u0302 yn 2005 wedi galluogi mynediad i brif rannau\u2019r ty\u0302 hanesyddol a\u2019r safle i ddefnyddwyr cadair olwyn a rhai ag anhawsterau symudedd."}, {"text_idx": "#000003", "text": "Mae dau faes parcio yn Nhy\u0302 Newydd, a dau safle parcio anabl. O\u2019r prif faes parcio mae llwybr gwastad yn arwain yr holl ffordd at ddrws blaen y ty\u0302 haul, pellter o tua 15 medr. Oddi yno (y llawr gwaelod) gallwch ddefnyddio\u2019r lifft i fynd i\u2019r llawr is lle mae\u2019r ystafell fwyta a\u2019r ystafell lle cynhelir y rhan fwyaf o\u2019r gweithdai. Mae\u2019r lifft hefyd yn rhoi mynediad i\u2019r llawr isaf un lle mae toiled i\u2019r anabl; i\u2019r llawr uchaf lle mae man eistedd a\u2019r llyfrgell. Cynhelir y rhan fwyaf o weithdai grw\u0302p yn yr Ystafell Fwyta neu\u2019r Llyfrgell. O\u2019r llawr gwaelod, gellir cael mynediad i\u2019r ardd drwy ddrysau dwbl."}, {"text_idx": "#000004", "text": "O\u2019r maes parcio uchaf, mae llwybr pwrpasol yn arwain i\u2019r ystafell wely wedi ei haddasu. Mae yna hefyd lwybr yn arwain yr holl ffordd i ddrws y Dderbynfa, pellter o tua 40 medr."}, {"text_idx": "#000005", "text": "Mae\u2019n ystafell wely hygyrch wedi ei lleoli ym mlaen Hafoty \u2013 ein hadeilad allanol lled iard o\u2019r ty\u0302 hanesyddol. Mae\u2019r ystafell hon yn addas i ddefnyddwyr cadeiriau olwyn a rhai ag anhawsterau symudedd, ac iddi ystafell wleb hygyrch drws nesaf gyda chawod, sinc a thoiled. Mae\u2019r ystafell arall, sydd yn rhannu\u2019r ystafell ymolchi, hefyd yn hygyrch ar gyfer unigolion sydd ag anhawsterau symudedd, neu yn berffaith ar gyfer cydlynydd personol."}, {"text_idx": "#000006", "text": "Os oes gennych unrhyw bryderon yngly\u0302n a\u0302 mynediad neu pa mor addas yw\u2019r ty\u0302 i\u2019ch gofynion, cysylltwch a\u0302 ni ar 01766 522811/ "}, {"text_idx": "#000007", "text": "Ystafell ymolchi 7 ac 8"}]